עיתון חדשות יומי. יוצא לאור בירושלים. מחיר: 5 שקלים. בעציון גבר- 4.5 שקלים.

**אשור מאימת במסע צבאי ליהודה.**

בקרוב תצא משלחת למצרים לבקש סיוע.פרטים בעמוד 1.

ישעיהו הנביא מתנגד: "זה לא יעזור, זה סתם בזבוז כסף" הראיון המלא בעמוד 2.

המשלחת למצרים

מאת כתבנו המדיני: אלישיב בן אמציה

בשבועות האחרונים גוברת ההערכה בקרב גורמי המודיעין שסנחריב מלך אשור יערוך מסע צבאי כנגד יהודה בשל המרידה בו. חזקיהו המלך נערך לקראת ההתקפה. הוא מארגן משלחת שרים ושליחים למצרים בבקשה לסיוע צבאי. לשאלתנו מהו אופי הסיוע הצפוי אמר דובר המלך: "על סוס ננוס .. ועל קל נרכב". פרשנינו הצבאי הסביר את דבריו בכך שמצרים כבר מימי קדם ידועה בסוסיה המשובחים ומהירי התנועה. נראה אם כן כי בכוונת המשלחת לבקש לא רק תמיכה עקרונית בהתנגדות לאשור אלא גם סיוע ממשי- סוסים קרביים. המשלחת תצא אל צוען בירת מצרים בימים הקרובים. חברי המשלחת יצאו בשיירה דרך הנגב. כמה זה יעלה לנו? הסכומים הסופיים עדין לא ברורים , אולם חברי המשלחת "ישאו על כתף עיירים חילהם, ועל דבשת גמלים אוצרותם", וזה כנראה יהיה הרבה כסף.

ישעיהו הנביא מתנגד-

כתבנו לענייני פנים, ברוך בן עובדיה, ראיין את ישעיהו הנביא העומד בראש האופוזיציה למהלכים המדיניים של חזקיהו המלך.

ממה נובעת התנגדותך לבקשת הסיוע ממצרים?

"מצרים הבל וריק יעזורו"

מדוע? הרי כוחה של מצרים מפורסם בכל העולם?

"מצרים אדם ולא אל וסוסיהם בשר ולא רוח"

מה אם כן אתה מצפה מחזקיהו לעשות?

"בשובה ונחת תיושעון, בהשקט ובבטחה תהיה גבורתכם"

האם להערכתך יקבל חזקיהו את דעתך?

"כי עם מרי הוא..... בנים לא אבו שמוע."...."ותאמרו: לא כי על סוס ננוס ועל קל נרכב"...

לאן להערכתך יתפתח המצב?

"והיה לכם מעוז פרעה לבושת והחסות בצל מצרים לכלימה"

* **מדור פרסומי –**

**בני ישראל**- גזרו ושמרו את הנבואה הבאה **ותהי לכם לעֵד עד עולם**, שיכול היה להיות גם אחרת, אך אתם לא אביתם:

לכן כה אמר קדוש ישראל יען מאסכם בדבר הזה ותבטחו בעשק ונלוז ותשענו עליו:

לכן יהיה לכם העון הזה כפרץ נפל נבעה בחומה נשגבה אשר פתאם לפתע יבוא שברה:

ושברה כשבר נבל יוצרים כתות לא יחמל ולא ימצא במכתתו חרש לחתות אש מיקוד

ולחשף מים מגבא:

מערכת **מנחה**-

מברכת את המשלחת בברכת

# דרך צלחה

יהי רצון שתשמרו מסכנות הדרך-

שהרי "בארץ צרה וצוקה" דרככם

"לביא וליש מהם, אפעה ושרף מעופף" אנו תיקווה שלא יפגעו בכם.

מערכת מנחה מבקשת להבהיר שאינה אחראית לתוכן המודעות במדור הפרסומי.

עם זאת, כשרות לציבור אנו מביאים בשם פרשנינו לענייני נביאים, שניתן למצוא הסבר לנבואה ב:www.yishaya@proph.com.il

✂ **גזור ושמור**